पेरिस. वर्ल्ड नंबर वन टेनिस सुपरस्टार सर्बिया के नोवाक जोकोविच और स्विट्जरलैंड के टेनिस स्टार रॉजर फेडरर 6.5 अरब रुपए की कमाई करने वाले पहले टेनिस खिलाड़ी बनने के करीब पहुंच गए हैं। दोनों ही नए साल में इस आंकड़े को पार कर सकते हैं। जोकोविच ने अब तक 6.1 अरब रुपए आैर फेडरर 6.4 अरब रुपए कमा चुके हैं।
अगले वर्ष जनवरी में होने वाले ऑस्ट्रेलियन ओपन के दौरान विश्व के नंबर तीन खिलाड़ी फेडरर इस उपलब्धि को पार करने वाले पहले खिलाड़ी बन सकते हैं। उन्होंने 2012 में अपना 17वां ग्रैंड स्लैम का खिताब जीता था। टेनिस के कई अन्य सितारे भी करोड़ों कमाते रहे हैं। रॉड लेवर ने जब 1960 के दशक में टेनिस को अलविदा कहा था तब कोर्ट पर उनकी कमाई 10 करोड़ रुपए थी, जो उस समय बहुत ज्यादा थी। जॉन मेकैनरो ने 83 करोड़ रुपए की कमाई की थी जबकि फेडरर के हीरो पीट सम्प्रास ने 2002 में संन्यास लेने के समय 2.85 अरब रुपए की कमाई की थी।
जोकाेविच ने इस वर्ष रिकॉर्ड तोड़ 85 करोड़ रुपए की कमाई की है और उन्होंने इस वर्ष तीन ग्रैंडस्लैम खिताब अपने नाम किए हैं। नोवाक जोकोविच ने कहा कि यह वर्ष मेरे करियर का सर्वश्रेष्ठ वर्ष रहा है। इन्होंने मुझे आगे के लिए प्रेरित किया है और मुझे उम्मीद है कि मैं अगले वर्ष भी अपना शानदार प्रदर्शन करना जारी रखूंगा।
hin_Deva hin_Deva hin_Deva